International Handball Federation  International Handball Federation eller Det internationale Håndboldforbund (forkortet IHF) er den verdensomspændende organisation for håndboldspillet. IHF har til opgave at organisere verdensmesterskaberne i håndbold, fastsætte regler for spillet og udbrede kendskabet hertil. Forbundet har hjemsted i Basel, Schweiz, og den nuværende præsident er Hassan Moustafa fra Egypten.  I 1928 blev International Amateur Handball Federation (IAHF) etableret i forbindelse med OL i Amsterdam, og ved OL i Berlin i 1936 havde IAHF fået 23 medlemmer og bred anerkendelse, hvilket resulterede i, at sporten kom på det olympiske program i udendørs-udgave. To år senere blev det første verdensmesterskab afholdt i Tyskland.   Efter krigen tog Danmark og Sverige initiativ til en ny organisation, og med otte nationer så IHF dagens lys 11. juli 1946.  IHF organiserer sit arbejde i følgende kommissioner:   Alle kommissioner fungerer endvidere som forbindelsesled til de kontinentale forbund inden for deres område.  IHF har efterhånden over 150 medlemslande, hvoraf en ret stor del repræsenterer ganske få medlemmer.  IHF afholder følgende turneringer: